# ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 4. SEJE upravnega odbora ŠS OŠ MALEČNIK V ŠOLSKEM LETU 2018/2019**

Seja je potekala v sredo, **3. 4. 2019** ob 18. uri v prostorih OŠ Malečnik. Zaključena je bila ob 20. uri.

**PRISOTNI ČLANI:** g. Smiljan Diemat (predsednik in predstavnik staršev), g. Marjan Vidovič (predstavnik staršev), ga. Urška Kukovec (predstavnica šole), ga. Natalija Harb (podpredsednica in predstavnica šole), Andreja Žvajker (predstavnica šole).

**Dnevni red:**

1. **Prošnja za dodelitev denarne pomoči iz sredstev sklada za šolo v naravi 2. razreda,**
2. **vitrina za pokale in priznanja,**
3. **čebelnjak,**
4. **igrala in igrače na spodnjem igrišču,**
5. **folklorna oblačila,**
6. **razno.**

Ga. podpredsednica Natalija Harb je pozdravila navzoče, prebrala dnevni red in ugotovila, da je odbor šolskega sklada (ŠS) sklepčen. Prav tako smo soglasno potrdili predlagani dnevni red.

**K1**

Dobili smo prošnjo za dodelitev denarne pomoči za sofinanciranje ŠVN učenca 2.a razreda. Prošnjo smo odobrili.

**K2**

Pregledali smo vse štiri ponudbe, ki smo jih dobili do danes. Odločili smo se za najcenejšo podjetja MITAZ d.o.o. Kot je zapisano v zapisniku 1. seje z dne 17. 10. 2018, bo tudi šola prispevala del sredstev.

**K3**

Mizarja, g. Mlakarja, bomo prosili za ponudbo izdelave nove lesene hiše (shrambe) in za ponudbo preureditve obstoječega čebelnjaka (potrebno bi bilo dograditi zadnjo steno hišice ter ob njo zložiti panje, ki so potrebni obnove). Ko bomo dobili ponudbi, se bomo odločili za izdelavo nove hiške ali popravilo obstoječe ali nabavo vrtne hišice iz trgovine.

**K4**

Pregledali smo ponudbo podjetja IGRAS IGRALA d.o.o za montažo igral na spodnjem igrišču. Pred naročilom bomo preverili še stopnjo tveganja za poškodbe ob uporabi le-teh ter potrebo po usposabljanju osebe za pregled in vzdrževanja otroških igral.

Igrače, namenjene za igro na spodnjem igrišču, bo nabavila učiteljica Urška Kukovec v Decathlonu (2 košarkaški žogi, 2 odbojkarski žogi, 2 nogometni žogi, 2 pvc žogi, 4 skakalne žoge, 2 majhna nogometna gola, koš za košarko, šotor oz. senčnik, komplet za balinanje in komplet za kegljanje).

**K5**

Dobili smo predlog za nabavo folklornih oblačil. Za izdelavo le-teh se bomo pozanimali pri gospe, ki sodeluje v društvu Malečniških gospodinj.

**K6**

G. hišnik bo nabavil 10 l barve za zaščito lesenih delov na igrišču (Sandolin extra, bor 2), 8 kom čopičev (10 cm) in 15 vreč mivke za peskovnik.

 **Zapisala Urška Kukovec**